En o transcurso d'os sieglos, o nivel d'a mar Caspia cambeó seguntes as auguas que bi desauguaba o río Volga, seguntes as plebias d'a cuenca hidrografica d'iste río. Istas plebias se relacionan con as variacions d'as depresions d'orichen atlantico que plegan t'o interior de Rusia, seguntes os ciclos d'a clamata oscilación d'o Atlantico Norte. Asinas, os nivels d'a mar Caspia se relacionan con as condicions atmosfericas d'o Atlantico Norte, a una distancia de millars de km a l'ueste. Istas condicions fan d'a mar Caspia un lugar de muito intrés ta estudear as causas y os efectos d'o cambeyo climatico.